Diari Oficial de la Generalitat Valenciana


Sumari del DOGV 6290, del 16-06-2010 (2010/6565)

Informació pública del Programa d'Actuació Integrada de la Unitat d'Execució Única del Sector Benamar del Pla General d'Ordenació Urbana de Chiva.
--------------------------------------------------------------------------------------------------------------------------------------------------

### Dades del document

Número de DOGV
:   6290

Data del DOGV
:   16-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6565


Data del document
:   01-06-2010

Organisme emissor
:   Benatorre, SA

Tipus de document
:   Anunci

Descriptors 

:   * Chiva
    * pla d'urbanisme
    * empresa privada

Informació pública del Programa d'Actuació Integrada de la Unitat d'Execució Única del Sector Benamar del Pla General d'Ordenació Urbana de Chiva. [2010/6565]  
Benatorre Promociones Urbanas, SA, va formular el Programa d'Actuació Integrada de la Unitat d'Execució Única del Sector Benamar del Pla General d'Ordenació Urbana de Chiva que inclou document d'homologació modificativa, document d'impacte ambiental, pla parcial i projecte d'urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24.11.1994).   
Mitjançant un acord adoptat pel Ple municipal el 29 de desembre de 2008, va ser aprovada provisionalment l'alternativa tècnica del programa d'actuació integrada, així com els instruments de planejament que la integraven, i es va adjudicar de manera provisional la condició d'agent urbanitzador a Benatorre Promociones Urbanas, SA; l'acord aprovatori esmentat ordenava l'elaboració d'un text refós en què s'indicaren tots els condicionants derivats dels distints informes que hi ha en l'expedient administratiu. L'acord esmentat va resultar parcialment modificat per un altre posterior de 23 de febrer de 2009.  
Presentat per l'agent urbanitzador l'indicat text refós, en aplicació del que disposa l'apartat nové de l'Acord de Ple de 29 de desembre de 2008, pertoca sotmetre'l a informació pública per un termini d'un mes, notificant a tots els propietaris afectats aquest sotmetiment a informació pública, i a aquest efecte pertoca la inserció d'aquest edicte al tauler d'anuncis municipal, així com la publicació del corresponent anunci en el Diari Oficial de la Comunitat Valenciana i en el Butlletí Oficial de la Província de València.  
I a fi de dotar de les màximes garanties el procediment, a l'empara del que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica amb caràcter addicional el llistat complet de propietaris i, si és el cas, titulars de les parcel·les cadastrals afectades, amb expressió, si és el cas, de les referències cadastrals per al supòsit que els titulars siguen desconeguts.  
Es fa constar que durant el dit termini els interessats en aquest procediment podran formular qualssevol al·legacions que els convinguen segons dret, i a aquest efecte qualsevol interessat podrà consultar l'expedient depositat en els serveis d'Urbanisme de l'Ajuntament de Chiva, els dies hàbils, en horari de 10.00 a 14.00 hores.  
Igualment, es fa constar que qualsevol persona podrà comparéixer en la notaria de Teresa Aparicio Colomer, carrer de Velázquez 1-4t-7a de Chiva per a obtindre, a costa seua, còpia de l'acta de protocol·lització del projecte i documents que s'hi adjunten, o sol·licitar-ne l'exhibició.  
Les al·legacions que, si és el cas, es formulen es presentaran davant de l'Ajuntament de Chiva.  
Chiva, 1 de juny de 2010.- El president, p. p.: Javier Soler Luján.